እንሆለ ዓድኺ ኢልያ። ከቀባጥር በብዓይነቱ ናይ ጾም ናይ ስዕረት ኣብሊዐያ ከይትጠምየኒ ንጠዓሞታ ሽንጦ ኵዕንቲ ወሲኸያ። ኢላትኒ ... ኣቦይ መዓረይ ፈትየዮ ኹሉ እቲ ህድሞና ግን መስኮት ግበሩሉ። (ግጥሚ "ደስታ") ... እናበለ ሓሳቡ ገለጸ። ምንጪ ስእሊ, DM ርእሶም ናይ ቀደም ዶክ ርእሶም ሃይለ ኣብ ኣፈልባ'ዩ ተወሊዱን ዓብዩን። እቲ ናይ ሽዑ ተዘክሮታቱ ኣብ ግጥምታትቱ ሓሓሊፉ ይርአ። ንዝፈልጥዎ ብዛዕባ መዝሙረ-ዳዊት ብግዕዝ ክደግም ዝሰምዕዎ ገሊኦም ከድንቕዎ ካልኦት ከኣ ካን ይገርሞም ነበረ። ሓደ ኣዝዩ ዘመናዊ ሰብ፡ ካብ ሃገሩ ተሰዲዱ ዓሰርተታት ዓመታት ዘሕለፈ፡ ኣብ ምሉእ ዓለም ብስራሕ ዝዞረ፡ ፈረንጂ ተመርዕዩ ካብ ማሕለኻታት መሓውር ባህሉ ዝረሓቐ ሰብ ብግዕዝ ዳዊት ክደግም ንዝሰምዖ ሰብ ኣበርጋጊ ተመኵሮ የጥሞ ነበረ። ርእሶም ብንእሽቶኡ ኣቦኡ ካብዛ ዓለም ተፈልዩዎ፣ ከም ሓውሲ ዛቝናይ ኰይኑ ድማ ምስ ኣቕሽሽቲ'ዩ ዓብዩ። ካብ ናብራ ገዳም ናብ ናብራ ኣዲስ ኣበባ ከመይ ኢሉ ከም ዝሰገረ ዘዘንቱ'ኳ ንእዋኑ ኣይረኸብ ግን ጓሉ ኣብ ቤት ትምህርቲ ኮምቦኒ - ኣስመራ ከም እተማህረ ትሕብር። ኣብራር ዑስማን፡ "ስነ ጥበብ ዓይኒ: ልብን ዕላማን ህዝቢ'ዩ" "ረዚን ሕብረተሰብ'ዩ ዘለና፤ እዚ ክብሪ ክንብክሎ የብልናን" ብተፈጥርኡ ኣዝዩ ትጉህን ትኵርን፡ ኣብ ትምህርቲ ኸኣ ንፉዕ ስለ ዝነበረ፡ ኣብ ልዕሊኡ ኸኣ ናይ ቋንቋታት ተውህቦ ስለ ዝነበሮ ደርጊ ኣብ ዝመጸሉ እዋን ኣብ ትካል ናይ ኢትዮጵያ ረድዮን ቴለቪዥንን ኣገልግሎት ከም ኣዳልው-መደብ ኰይኑ ክሰርሕ ጀመረ ኣብ መደብ ክፍሊ እንግሊዘኛ። እቶም ሽዑ ንርእሶም ዝፈልጥዎ ሰባት ከም ሓደ ፍሉይ ባህርይ ዝነበሮ ሰብ ገይሮም'ዮም ዝገልጽዎ ፈሲሕ፡ ኣዝዩ ዘመናዊ፡ ዉጹእ ከተመኛ፡ ክዳውንቱ ድማ ፍሉይ ቅዲ ከም ዝነበሮም፡ ግን ልበ-ምሉእ፡ ገይሮም ይገልጽዎ። ብእዋን ደርጊ ኵነታት ኢትዮጵያ እናኸፍአ ስለ ዝኸደ ከም ብዙሓት መዘነታቱ ርእሶም ንሕቡራት መንግስታት ኣሜሪካ ንክስደድ መረጸ። ርእሶም ኣብ ሕቡራት መንግስታት ኣሜሪካ ናብራ ኣሜሪካ ቀሊል ኣይነበረን። እናሸቀልካ ምምሃር ዘስዕቦ ምረት ናብራ ንርእሶም ኣራኺቡሉ'ዩ። ኣይሓመቐን ግን፡ ምስቲ ዝነበሮ ናብራ ዝገበረ ገይሩ ትምህርቱ ይምሃር ነይሩ። ንማማ ደስታ ባይሩ ግን ኣይረሰዐንን፣ ከም ካልአይቲ ኣዲኡ'የን ነይረን። ማማ ደስታ በቶም ብሰብዓታት ኣብ ኒውዮርክ ከባቢ ዝነበሩ ኢትዮጵያውያን ተምሃሮ ጽቡቕ ሽም ዘትረፋ ማማ ነበራ። ማማ ደስታ ሓንቲ ዉላድ ዘይነበረን ኤርትራዊት ኣደ ነበራ። ብ1959'የን ንኣሜሪካ ተሰዲደን - ሰራሕተኛ ናይቲ ሽዑ ኣብ ሕቡራት ሃገራት ኣምባሳደር ኢትዮጵያ ዝነበረ። ደርጊ ምስ መጸ ግን እቲ ኣምባሳደር ንኢትዮጵያ ክምለስ ተገደደ፡ ማማ ደስታ ኸኣ ኣብ ኒውዮርክ ተረፋ። ኣብኡ ኸኣ ቤት-መግቢ ከፈታ። ማማ ደስታ ንዝሽገሩ ተምሃሮ ኣደ ዀንኦም፡ እንተላይ ንርእሶም አዐንጊለንኦ'የን። ጓሉ ንርእሶም፡ "እቲ ማማ ደስታ ጽቡቕ ዝገበራሉ ንኸይርስዖ ኢሉ ንዓይ ደስታ ዚብል ስም ኣውጽኣለይ" እናበለት ተዘንቱ። ርእሶም እናተማህረ ሓገዝ ንክዀኖ ንኣሽቱ-ንኣሽቱ ስራሓት ይሰርሕ ነበረ። ምስ ሰባት ብቐሊሉ ዝምድናታት ናይ ምምስራት ዓቕሚ ስለ ዝነበሮ "ከም ሞደል ኣብ ኒውዮርክ ኣብ ሓደ ዉሩይ እንዳ ቅዲ ኽዳን ስራሕ ረኸበ" እናበለት ጓሉ ተዘንቱ። "ምስ ዉሩያት ሙዚቀኛታት'ውን ርክባት ነይሩዎ'ዩ" ትብል ደስታ። ርእሶም ናይ ፒ.ኤች.ዲ.
